Pensiyalar naqd shaklda beriladi

2017 yilning fevral oyidan boshlab quyidagi toʻlovlar naqd shaklda beriladi:
Moliya vazirligi, Moliya vazirligi huzuridagi byudjetdan tashqari Pensiya jamgʻarmasi, “Oʻzbekiston pochtasi” AJga pensiyalar qonunchilikda belgilangan muddatda, tegishli oyning 27 sanasidan kechiktirmay koʻrsatilgan shaklda toʻlanishini ta’minlash topshirildi.
Bundan tashqari, Bosh prokuraturaga naqd pul mablagʻlari oʻz vaqtida berilishini ta’minlamayotgan tijorat banklari rahbarlari va mansabdor shaхslarini javobgarlikka tortish boʻyicha normalar amalda qanday qoʻllanilayotganini oʻrganish topshirildi.
Ma’lumot uchun: Prezidentning 5.08.2005 yildagi PQ-147-son Qarori bilan aholi va хoʻjalik yurituvchi sub’yektlarga banklarning depozit hisobvaraqlaridan naqd pullarni kechiktirmay toʻlash borasida oʻrnatilgan tartib bir necha marta (oyiga uch martadan koʻproq) buzilgan taqdirda tijorat banklari hududiy boʻlimlari va filiallarining rahbarlari egallab turgan lavozimidan ozod qilinishi belgilangan. Shuningdek, Markaziy bank naqd pul mablagʻlari berishni muntazam kechiktirish hollari mavjud boʻlganida tijorat banklariga nisbatan qattiq javobgarlik choralari, hatto bank operatsiyalarini amalga oshirish huquqini beradigan litsenziyani qaytarib olish choralarini qoʻllashga haqli.
Mazkur hujjatning toʻliq matni va u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi Qonunchiligi» aхborot-qidiruv tizimida tanishish mumkin.
Oleg ZAMANOV,
 ekspertimiz.   
Mavzuga oid materiallar:
Naqd va naqdinasiz hisob-kitoblar birdek qulay boʻladi
Pensiya uchun barvaqt murojaat eting